b'\n_START_ARTICLE_\nZvolen\n_START_SECTION_\nAjalugu\n_START_PARAGRAPH_\nLinna asukohas elati juba eneoliitikumis, samuti pronksiajal ja Vana-Rooma aegadel. Slaavlased asustasid t\xc3\xa4nase Zvoleni umbes 8. sajandil. S\xc3\xa4ilinud andmete kohaselt oli 1239. aastal toonase kindluse l\xc3\xa4hedal juba mitu v\xc3\xa4ikest k\xc3\xbcla. Praegune kindlus p\xc3\xa4rineb 13. sajandist. 16. sajandil ja 18. sajandil ehitati kindlus \xc3\xbcmber t\xc3\xa4nap\xc3\xa4evasele kujule. Raudtee areng t\xc3\xb6\xc3\xb6stusrevolutsiooni ajal (19. sajandi 70. aastatel) pani linna kasvama. Teise maailmas\xc3\xb5ja ajal oli Zvolen sakslaste vastu suunatud rahvusliku \xc3\xbclest\xc3\xb5usu oluline keskus.\n_START_SECTION_\nT\xc3\xb6\xc3\xb6stus ja olulisemad asutused\n_START_PARAGRAPH_\nZvolenis on auto-, puidu-, r\xc3\xb5iva- ja toiduainetet\xc3\xb6\xc3\xb6stus (linnuvabrik). Linnas on metsanduse ja puidut\xc3\xb6\xc3\xb6stuse alast haridust andev k\xc3\xb5rgkool, muuseum ja blotaanikaaed. Esindatud on Slovakkia rahvusgalerii.'